Diari Oficial de la Generalitat Valenciana


Sumari del DOGV 5170, del 04-01-2006 (2005/14595)

ORDE de 13 de desembre de 2005, de la Conselleria de Cultura, Educació i Esport, per la qual es convoca concurs públic per a la concessió d'ajudes a les associacions d'editors i llibreters i empreses editorials de la Comunitat Valenciana per a l'organització i la participació en fires del llibre, congressos i activitats similars.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5170

Data del DOGV
:   04-01-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/14427


Data del document
:   13-12-2005

Organisme emissor
:   Conselleria de Cultura, Educació i Esport

Tipus de document
:   Ordre

Correcció d'errades

ORDE de 13 de desembre de 2005, de la Conselleria de Cultura, Educació i Esport, per la qual es convoca concurs públic per a la concessió d'ajudes a les associacions d'editors i llibreters i empreses editorials de la Comunitat Valenciana per a l'organització i la participació en fires del llibre, congressos i activitats similars. [2005/F14409]
  
La Generalitat Valenciana, segons establix l'article 31.4 de l'Estatut d'Autonomia, té competència exclusiva en matèria de cultura. Basant-se en això, resulta oportú potenciar la labor i iniciativa dels editors i llibreters de la Comunitat Valenciana, individualment o a través de les seues associacions.
  
Per tot això, fent ús de les facultats que em conferix l'article 35 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Primer
  
Es convoca concurs públic per a la concessió d'ajudes a les associacions d'editors i llibreters i empreses editorials de la Comunitat Valenciana, destinades a sufragar-ne les activitats, i s'aproven les bases per les quals es regix esta convocatòria, incloses en l'annex I d'esta orde, i els models referents a la instància de sol·licitud (annexos II i III).
  
Segon
  
L'import global màxim destinat a estes ajudes serà de vuitanta mil euros (80.000 €) i es farà efectiu a càrrec del pressupost de l'any 2006 de la Generalitat Valenciana, dins de l'aplicació pressupostària 45041 i de la línia T1882000, denominada «Ajudes a la promoció del llibre valencià» i quedarà condicionada la concessió de les subvencions a l'existència en els esmentats pressupostos de crèdit adequat i suficient, de conformitat amb el que disposa l'Orde de 26 de setembre de 1994 (DOGV de 6 d'octubre de 1994), de la Conselleria d'Economia i Hisenda.
  
DISPOSICIÓ ADDICIONAL
  
Única
  
Conforme a l'Orde de 26 de setembre de 1994, de la Conselleria d'Economia i Hisenda, sobre tramitació anticipada d'expedients de despesa, tots els actes dictats en l'expedient de subvenció que es convoca per la present orde s'entendran condicionats al fet que, en dictar la resolució de concessió de la subvenció, subsistisquen les mateixes circumstàncies de fet i de dret existents en el moment en què es produïren aquells actes.
  
DISPOSICIONS FINALS
  
Primera
  
Es delega en el director general del Llibre i Biblioteques la facultat de resoldre la concessió d'estes ajudes i se l'autoritza perquè, en l'àmbit de les seues competències, adopte les mesures necessàries per al desenvolupament i l'execució d'esta orde.
  
Segona
  
La present orde tindrà efecte des del mateix dia de la publicació en el Diari Oficial de la Generalitat Valenciana.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes comptador des de l'endemà de la publicació.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació.
  
València, 13 de desembre de 2005
  
El conseller de Cultura, Educació i Esport,
  
ALEJANDRO FONT DE MORA TURÓN
  
ANNEX I
  
Bases de la convocatòria per a l'adjudicació d'ajudes a les associacions d'editors i llibreters i empreses editorials de la Comunitat Valenciana, per a l'organització i la participació en fires del llibre, congressos i activitats similars per a 2006
  
Primera. Objecte
  
Les ajudes contribuiran al finançament parcial, fins al màxim del 50%, de les despeses ocasionades en l'execució dels programes d'activitats que realitzen els editors i llibreters.
  
Seran objecte d'ajuda les activitats següents:
  
a) Organització o participació en les fires del llibre de València, Castelló i Alacant, així com en les fires del llibre internacionals i de l'estat espanyol.
  
b) Organització de congressos, trobades, cicles de conferències i taules redones entorn de temes específics d'estos col·lectius professionals.
  
c) Les despeses de funcionament i protocol generades per l'activitat d'estes associacions. Se subvencionarà fins a un màxim d'un 25% d'esta despesa.
  
Segona. Requisits dels beneficiaris
  
1. Podran sol·licitar les ajudes:
  
a) Qualsevol associació d'editors, la seu i l'activitat de la qual estiga radicada a la Comunitat Valenciana, que desitge participar:
  
1) presentant un estand, organitzat i gestionat per estes associacions, a les fires del llibre internacionals. En el cas que concórrega més d'una associació a la mateixa fira, estes hauran d'arribar a un acord per al muntatge i la gestió d'un estand únic.
  
2) gestionant les ajudes en concepte de borses de viatge que permeten l'assistència a les fires del llibre internacionals als seus associats. Esta ajuda es gestionarà a través de l'associació a la qual pertanga l'editor.
  
3) presentant un estand, organitzat i gestionat per estes associacions, a les fires del llibre d'Alacant, Castelló i València o qualsevol altra ciutat de l'Estat. En el cas que concórrega més d'una associació a la mateixa fira, estes hauran d'arribar a un acord per al muntatge i la gestió d'un estand únic.
  
b) Els editors radicats a la Comunitat Valenciana que com a empresa individual desitgen participar a les fires del llibre internacionals, als quals se'ls concedirà una ajuda en concepte de borsa de viatge.
  
c) Les associacions de llibreters d'Alacant, Castelló i València per a l'organització i la gestió de les fires del llibre a les ciutats d'Alacant, Castelló i València. En el cas que concórrega en una mateixa ciutat més d'una associació, estes hauran d'arribar a un acord per al muntatge conjunt d'una única fira.
  
d) Aquelles associacions d'editors i llibreters radicades a la Comunitat Valenciana que organitzen o desitgen participar en congressos, trobades, etc. relacionats amb algun aspecte del sector del llibre.
  
2. No podran obtindre la condició de beneficiaris aquells sol·licitants que incórreguen en algun dels supòsits previstos en l'article 13 de la Llei 38/2003, de 17 de novembre, General de Subvencions.
  
3. No podran obtindre la condició de beneficiaris aquells sol·licitants que no es troben, en finalitzar el termini de presentació de la sol·licitud, al corrent de les obligacions tributàries i fiscals.
  
Tercera. Termini de les sol·licituds i documentació a presentar
  
1. El termini de presentació de sol·licituds serà d'un mes comptat des de l'endemà de la publicació d'esta orde en el Diari Oficial de la Generalitat Valenciana. Quan l'últim dia del termini siga inhàbil, s'entendrà prorrogat al primer dia hàbil següent.
  
2. La sol·licitud d'ajuda econòmica, el model de la qual figura en l'annex II d'esta orde, estarà dirigida a la Conselleria de Cultura, Educació i Esport, Direcció General del Llibre i Biblioteques i anirà acompanyada dels originals o de fotocòpies compulsades dels documents següents:
  
a) Estatuts de l'associació o, en el cas que el sol·licitant siga una empresa editorial, fotocòpia compulsada del document nacional d'identitat si l'editorial és persona física o fotocòpia compulsada del document públic que n'acredite la constitució si l'editorial és persona jurídica, així com la documentació que acredite la representació que ostenta la persona que firma la sol·licitud i fotocòpia compulsada del seu document nacional d'identitat.
  
b) Número de registre de l'associació.
  
c) Declaració de qui és el representant legal de l'associació i fotocòpia compulsada del seu document nacional d'identitat, en el cas que el sol·licitant siga una associació d'editors o de llibreters.
  
d) Declaració que l'associació o, si escau, l'editorial es troba a la Comunitat Valenciana.
  
e) Memòria detallada del pla de les activitats previstes i el cost de cada activitat, així com el cost total de les activitats de la memòria.
  
f) Imprés d'altes de tercers per a pagaments de la Generalitat Valenciana omplit com cal segons model de l'annex III.
  
g) Fotocòpia compulsada del CIF de l'associació d'editors o llibreters, o del CIF o NIF dels editors que concursen individualment.
  
h) Certificats acreditatius que el sol·licitant es troba al corrent de les obligacions tributàries ?tant pel que fa als tributs estatals com als autonòmics?, i davant la Seguretat Social, referits als 12 mesos anteriors a la sol·licitud de la subvenció, en els termes previstos en l'Orde de la Conselleria d'Economia i Hisenda de 30 de maig de 1996 (DOGV de 21 de juny de 1996).
  
i) Les empreses editorials que disposen de 50 o més treballadors han d'acreditar, per mitjà de declaració responsable, el compliment de la normalització sobre integració laboral de les persones amb discapacitat o l'exempció d'esta obligació, en virtut del que disposa l'article 7 de la Llei 11/2003, de 10 d'abril, de la Generalitat i l'article 38.1 de la Llei 13/1982, de 7 d'abril.
  
j) Documentació justificativa que acredite que l'entitat sol·licitant no està sotmesa a les prohibicions establides en l'article 13 de la Llei 38/2003, de 17 de novembre, General de Subvencions, segons el que determina l'apartat 7 de l'article 13 de l'esmentada llei.
  
3. La documentació assenyalada en l'apartat anterior podrà presentar-se, compulsada com cal quan siga fotocòpia, en el Registre General de la Conselleria de Cultura, Educació i Esport, en el registre de les direccions territorials de Cultura, Educació i Esport de Castelló, València o Alacant o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
En el supòsit que la documentació es presente en correus, es presentarà en un sobre obert, per tal que en la capçalera del primer full del document que es vulga enviar, es facen constar, amb claredat, el nom de l'oficina i la data, el lloc i l'hora i minut de l'admissió. Estes circumstàncies hauran de figurar en el resguard justificatiu de l'admissió. El remitent també podrà exigir que es facen constar les circumstàncies de l'enviament, amb la comparació prèvia de la identitat amb l'original, en la primera pàgina de la còpia, fotocòpia o un altre tipus de reproducció del document principal que es vulga enviar, que haurà d'aportar-se com a forma de rebut que acredite la presentació d'aquell davant l'òrgan administratiu competent.
  
Practicades les diligències indicades, el mateix remitent tancarà el sobre, i l'empleat formalitzarà i entregarà el resguard d'admissió, la matriu del qual arxivarà en l'oficina.
  
4. Les instàncies de sol·licitud es facilitaran als interessats en el Registre General de la Conselleria de Cultura, Educació i Esport i en el registre de les direccions territorials de Cultura, Educació i Esport de Castelló, València o Alacant.
  
5. Si la sol·licitud no fóra presentada en el Registre General de la Conselleria de Cultura, Educació i Esport, es recomana remetre un fax a l'òrgan gestor de la convocatòria (Direcció General del Llibre i Biblioteques: 391218497), on s'indique el número i la data d'entrada al registre i l'òrgan on s'ha presentat la sol·licitud.
  
6. Si la sol·licitud no reunix els requisits i documents establits en la present base es requerirà l'interessat perquè, en un termini de 10 dies, esmene la falta o acompanye els documents preceptius, amb indicació que, si no ho fera així, s'entendrà que desistix de la petició amb una resolució prèvia, d'acord amb l'article 71, apartat 1, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener.
  
Quarta. Procediment de concessió
  
1. La Direcció General del Llibre i Biblioteques serà l'òrgan competent per a l'ordenació i la instrucció del procediment de concessió de la subvenció.
  
2. Es nomena una Comissió Tècnica de Valoració de les sol·licituds, integrada per:
  
President: el director general del Llibre i Biblioteques.
  
Vocals:
  
- El cap de l'Àrea de Coordinació del Llibre i Biblioteques.
  
- El cap del Servici del Llibre i Biblioteques
  
- La cap de la Secció de Documentació Bibliotecària.
  
Secretària: la cap de la Secció del Llibre.
  
3. La Comissió Tècnica de Valoració examinarà les sol·licituds presentades, i, segons l'interés i oportunitat, elaborarà una proposta d'adjudicació de les ajudes, l'aprovació de la qual correspondrà al director general del Llibre i Biblioteques, el qual dictarà per delegació del conseller de Cultura, Educació i Esport una resolució que serà notificada als beneficiaris i publicada en el Diari Oficial de la Generalitat Valenciana.
  
Per a la proposta d'adjudicació, en cas d'empat de les millors proposicions, la Comissió Tècnica de Valoració tindrà en compte la preferència exigida en l'article 8 de la Llei 11/2003, de 10 d'abril, de la Generalitat Valenciana, sobre l'Estatut de les Persones amb Discapacitat.
  
4. Així mateix, la Comissió Tècnica de Valoració podrà formular una proposta en el sentit que les ajudes siguen declarades desertes si, al seu parer, no hi haguera sol·licituds amb mèrits suficients per a adjudicar-les.
  
5. Si en el termini de sis mesos, comptats des del moment que produïsca efectes la present orde, no s'aprova la resolució corresponent i se'n realitza la notificació als interessats, s'entendrà que totes les peticions presentades han sigut desestimades.
  
6. L'efecte que produirà el silenci administratiu, si transcorre el termini sense que s'haja dictat i notificat la resolució corresponent, és desestimatori de la sol·licitud.
  
Quinta. Criteris de concessió
  
1. Es valoraran les memòries conforme al que s'establix en la base primera d'esta orde de convocatòria, excloent aquelles activitats i despeses que no siguen subvencionables.
  
Per a la concessió d'estes subvencions es tindrà en compte la baremació següent:
  
a) Aquelles activitats que potencien la difusió del llibre i el foment de la lectura en el marc de les fires, congressos i activitats similars. Màxim 3 punts.
  
b) Programa a desenvolupar, per part del sol·licitant en la fira, congrés o activitat similar. Màxim 3 punts.
  
c) La trajectòria cultural del sol·licitant i les seues activitats entorn de la promoció literària. Màxim 2 punts.
  
d) Antiguitat i repercussió social de la fira, congrés o activitat en la qual participarà el sol·licitant. Màxim 2 punts.
  
Per a la determinació de la quantia de les subvencions s'utilitzaran criteris de proporcionalitat, en virtut dels quals la dotació econòmica es distribuirà en proporció a la puntuació obtinguda i als pressupostos presentats per cada sol·licitud.
  
2. Es valorarà positivament aquelles associacions que hagen justificat totalment la subvenció concedida l'any 2005, assignant-los el plus econòmic que la comissió tècnica de valoració de les sol·licituds determine.
  
Sexta. Obligacions dels beneficiaris
  
Són obligacions del beneficiari:
  
a) Realitzar l'activitat que fonamenta la concessió de l'ajuda.
  
b) Acreditar davant la Conselleria de Cultura, Educació i Esport la realització de l'activitat, així com el compliment dels requisits i de les condicions que determinen la concessió o el gaudi de l'ajuda.
  
c) El sotmetiment a les actuacions de comprovació i control financer a efectuar per l'òrgan concedent o qualssevol altres actuacions de comprovació i control financer que puguen realitzar els òrgans de control competents, per a la qual cosa haurà d'aportar tota la informació que li siga requerida en l'exercici d'estes actuacions, d'acord amb el que s'establix en l'article 46 de la Llei 38/2003, de 17 de novembre, General de Subvencions.
  
d) Comunicar a la Conselleria de Cultura, Educació i Esport l'obtenció de subvencions o ajudes per a la mateixa finalitat, procedents de qualssevol administracions o ens públics.
  
e) Acreditar amb anterioritat a dictar-se la proposta de resolució de concessió que es troba al corrent en el compliment de les obligacions tributàries i davant de la Seguretat Social.
  
f) Adoptar les mesures de difusió contingudes en l'apartat 4 de l'article 18 de la Llei 38/2003, de 17 de novembre, General de Subvencions. Si l'activitat subvencionada generara algun tipus d'imprés, la indicació que l'activitat ha rebut una ajuda de la Conselleria de Cultura, Educació i Esport haurà de realitzar-se bé incloent-hi una frase al·lusiva a l'esmentada ajuda o bé amb la inclusió del logotip de la Conselleria de Cultura, Educació i Esport.
  
g) Procedir al reintegrament dels fons percebuts en els supòsits contemplats en l'article 37 de la Llei 38/2003, de 17 de novembre, General de Subvencions.
  
Sèptima. Finançament de les activitats subvencionades
  
1. L'aportació de la Conselleria de Cultura, Educació i Esport serà com a màxim del cinquanta per cent (50%) del cost de la inversió que es realitze el 2006. Els beneficiaris hauran de fer-se càrrec de la part no finançada per la Generalitat Valenciana.
  
2. En el cas que l'entitat presente justificants no conformes a les bases d'esta convocatòria es percebrà tan sols la part proporcional als justificants correctament presentats.
  
3. En el cas que la resolució d'adjudicació de la subvenció siga per un import inferior al sol·licitat pel beneficiari, este podrà ajustar la justificació final al doble d'allò efectivament concedit. En tot cas, la justificació haurà d'ajustar-se al que es reglamenta en la base onze d'esta orde de convocatòria de subvenció.
  
4. L'import de les ajudes regulades en esta convocatòria en cap cas podrà ser d'una quantitat tal que, aïlladament o en concurrència amb subvencions, ajudes, ingressos o recursos d'altres administracions públiques o d'altres ens públics o privats, supere el cost de l'activitat a desenvolupar pel beneficiari.
  
5. Tota alteració de les condicions tingudes en compte per a la concessió de l'ajuda, i en tot cas, l'obtenció concurrent d'altres aportacions fora dels casos permesos en les normes reguladores, podrà donar lloc a la modificació de la resolució de la concessió, en els termes establits en la normativa reguladora de la subvenció.
  
Octava. Reintegrament
  
Serà procedent el reintegrament de les quantitats percebudes i l'exigència de l'interés de demora corresponent des del moment del pagament de la subvenció fins a la data en què s'acorde la procedència del reintegrament, en els casos previstos en els articles 36 i 37 de la Llei 38/2003, de 17 de novembre, General de Subvencions.
  
Novena. Inspecció i control
  
Quan en l'exercici de les funcions d'inspecció o control es detecten indicis d'una obtenció, gaudi o destí incorrectes de l'ajuda percebuda, la Conselleria de Cultura, Educació i Esport podrà acordar la retenció de les factures, els documents equivalents o substitutius i de qualsevol altre document relatiu a les operacions en què eixos indicis es manifesten.
  
Deu. Infraccions i sancions administratives
  
Les infraccions i sancions administratives que es deriven de les funcions de control que corresponen a la Intervenció de la Generalitat Valenciana es regularan d'acord amb el que es preveu en el títol IV de la Llei 38/2003, de 17 de novembre, General de Subvencions.
  
Onze. Justificació de les subvencions
  
1. El pagament s'efectuarà d'una sola vegada en justificar les activitats subvencionades. Per a efectuar el pagament els beneficiaris de la subvenció hauran de presentar el compte justificatiu que continga la documentació següent:
  
a) Factures originals, fotocòpies compulsades i altres documents de valor probatori equivalent amb validesa en el tràfic jurídic mercantil o amb eficàcia administrativa, de les despeses realitzades. L'acreditació de les despeses també podrà efectuar-se per mitjà de factures electròniques. Les factures estaran datades entre l'1 de gener i el 15 d'octubre de 2006.
  
b) Memòria explicativa i detallada de les activitats realitzades. Es farà menció explícita de les factures que corresponen a cada activitat.
  
c) Relació explicativa de les despeses especificades en estes factures
  
d) Certificat, per part del representant de l'associació, que acredite que les factures corresponen a les activitats objecte de subvenció.
  
e) Quan les activitats hagen sigut finançades, a més de la subvenció, amb altres subvencions o recursos, haurà d'acreditar-se en la justificació l'import, la procedència i l'aplicació d'eixos fons a les activitats subvencionades, en compliment de l'article 30.4 de la Llei 38/2003, de 17 de novembre, General de Subvencions.
  
2. Els justificants establits en esta base, que aniran dirigits al director general del Llibre i Biblioteques, hauran de presentar-se fins al 31 d'octubre de 2006, inclusivament, en la Conselleria de Cultura, Educació i Esport. Si no ho fa així, l'adjudicatari perdrà el dret a percebre l'ajuda.